கவிதைப் போட்டிகளுக்கு கல்லூரி சார்பில் என்னையும் அழைத்துப் போனார். அவரின் கவிதைகளுக்கு பரிசு கிடைக்காவிட்டாலும் எனக்கு பரிசு கிடைக்க வேண்டுமென்று ஆசைப்பட்டார். ஒருமுறை சென்னை கல்லூரி ஒன்றில் கல்லூரிகளுக்கிடையிலான கவிதைப் போட்டியில் எங்கள் இருவரின் கவிதைகளுக்குக் குழுப் பரிசும், என்னுடைய கவிதைக்கு தனிப்பட்ட மூன்றாம் பரிசும் அறிவிக்கப் பட்டது.